cyanic-selkie/wikianc huggingface dataset:
தானுந்துத் தொழிற்றுறை
கனடா
முதல் உலகப்போரின் தேவைகள் காரணமாக, 1923 ஆம் ஆண்டிற்குள் கனடாவின் ஊர்தித் தொழில்துறை உலகிலேயே இரண்டாவது மிகப்பெரியது என்ற அளவிற்கு வளர்ச்சி பெற்றது, இருந்தபோதும் அது போதுமான இயந்திரச் சாதனங்களைக் கொண்டிருக்காத காரணத்தினால் உயர்ந்த விலையுடன் கூடிய தரத்திலான வாகனங்களை உற்பத்தி செய்வதில் இன்றளவும் பின்தங்கியுள்ளது. அதிக விலை மற்றும் போதுமான உற்பத்தியின்மை ஆகியவற்றின் காரணமாக கனடா நாட்டு ஊர்தித் தொழில்துறை 1965 ஆம் ஆண்டிற்கு முன்பாக அமெரிக்காவுடன் வணிக ஒப்பந்தம் செய்துகொண்டது. 1964 ஆம் ஆண்டின் “ஊர்தி ஒப்பந்தம்” கனடா நாட்டு ஊர்தித் தொழில்துறை இன்று எதை உற்பத்தி செய்கிறது என்பதைத் தனிப்பட்ட முறையில் விரிக்கிறது.
தொழில்துறையில் மேக்னா (Magna) இன்டர்நேசனல் கனடாவின் மிகப்பெரிய உள்நாட்டு நிறுவனம் என்பதுடன், ஆத்திரியாவின் மேக்னா இசுட்டெயர் தொழிற்சாலைகளில் படைக்கப்படும் அதன் மொத்த ஊர்திகளுக்கும் ஊர்தி உதிரிகளைத் தயாரித்து அளிக்கும் உலகின் மூன்றாவது மிகப்பெரிய நிறுவனமாகும்.
இடாய்ச்சுலாந்து (செருமனி)
thumb|வோல்சுவேகன் ஒருங்கிணைப்பு நெறிமுறை, வோல்சுபர்க், 1973 இடாய்ச்சுலாந்து (செருமனி) நாட்டைச் சார்ந்த கார்ல் பென்சு என்பவரால் பெட்ரோல் இயந்திர வாகனம் கண்டுபிடிக்கப்பட்டது. மேலும் இன்று உலகம் முழுவதும் பெரும்பாலும் பயன்படுத்தப்படும் நான்கு-வீச்சு உள் எரி பொறியிலால் உந்தப்படும் ஊர்திகள் இடாய்ச்சுலாந்தை சார்ந்த நிக்கோலசு ஓட்டோ என்பவரால் கண்டுபிடிக்கப்பட்டது. கூடுதலாக, டீசல் இயந்திரத்தை இடாய்ச்சுலாந்தைச் சார்ந்த ரடால்ஃப் டீசல் என்பவர் கண்டுபிடித்தார்.
thumb|right|220px|ஃவோல்க்ஃசுவாகனின் "வண்டு"" புகழ்பெற்ற சந்தைகளில், ஓப்பெல் (Opel) மற்றும் ஃவோல்சுவேகன் போன்ற நிறுவனங்கள் புகழ் இட்டியவை. ஓப்பெல் ஒரு காலத்தில் மிதிவண்டி படைக்கு நிறுவனமாக இருந்தது, பின்னர் 1898 ஆம் ஆண்டில் அந்த நிறுவனம் தானுந்துகளை (கார்களை) படைக்கத் தொடங்கியது; 1929 ஆம் ஆண்டில் அந்நிறுவனத்தை செனரல் மோட்டார்சு (GM) வாங்கியது, ஆனால் நாட்ஃசி (Nazi) அரசாங்கம் அதன் அதிகாரத்தை எடுத்துக்கொண்டது, மேலும் செனரல் மோட்டார்சு தனது மொத்த முதலீடுகளையும் நாட்ஃசி அரசாங்கத்திற்கு எழுதிக் கொடுத்தது. 1948 ஆம் ஆண்டில், செனரல் மோட்டார்சு ஓப்பெல் நிறுவனத்தைத் திரும்பப் பெற்றது. புகழ்பெற்ற சந்தைகளில் ஃவோல்க்ஃசுவேகன் ஆதிக்கம் செலுத்தி வருகிறது; 1964 ஆம் ஆண்டு, வோல்ஸ்வேகன் ஆவ்டி நிறுவனத்தை வாங்கியது, அதே சமயம் ஆவ்டி நிறுவனம் இன்றைய ஃவோல்க்ஃசுவேகன் குழுமத்தைச் சிறந்த முறையில் வழிநடத்தி வருகிறது. ஃவோல்க்ஃசுவேகனின் புகழ்பெற்ற தானுந்தான சிறிய வண்டு போல் தோறம் கொண்ட, பின்புறம் உயர்த்தப்பட்ட, குளிரூட்டப்பட்ட காற்றினை உடைய இயந்திரத்திலான சிக்கனமான “மக்களின் தானுந்து” ஆகும். தானுந்து ஆர்வலரான அடால்ஃப் இட்லரின் ஆணையைத் தொடர்ந்து, 1930 ஆம் ஆண்டு அந்தக் கார் பெர்டினென்ட் போர்சு என்பவரால் வடிவமைக்கப்பட்டது. இருந்தபோதும், உற்பத்தி செய்யப்பட்ட மாதிரிகள் முதல் உலகப்போருக்குப் பின்னரே வெளியிடப்பட்டன; அதுவரை இடாமானியப் பணக்காரர்கள் மட்டுமே இவ்வகையான வண்டிகளைப் பயன்படுத்தி வந்தனர். 1950 ஆம் ஆண்டிற்குள், ஃவோல்க்ஃசுவேகன் இடாய்ச்சுலாந்தின் மிகப்பெரிய படிப்புநிறுவனமாக மாறியது. இன்று, அந்த நிறுவனம் உலகின் ஊர்தித் தொழில்துறையில் மிகப்பெரிய மூன்று நிறுவனங்களுள் ஒன்றாக இருப்பதுடன், ஐரோப்பாவின் மிகப்பெரிய நிறுவனமாகவும் விளங்குகிறது; தற்போது அந்த நிறுவனத்தின் ஒரு பகுதி போர்சுக் ஆட்டோமொபில் ஓல்டிங் எசுஇக்குச் சொந்தமானது. அதே சமயம், போர்சுக் ஏசி', ஃவோல்க்ஃசுவேகன், ஔடி ஏசி', புகாத்தி ஆட்டோமொபைல்சு எசுஏஎசு, ஆட்டோமொபிலி லேம்போர்கினி எசு.பி.ஏ., பென்ட்லே மோட்டார்சு லிமிட்டெட், சியேட், எஸ்.ஏ., ஸ்கோடா ஆட்டோ, சுமையுந்தி தயாரிப்பாளர்களான எம்ஏஎன் ஏசி' மற்றும் ஸ்கேனியா ஏபி உள்ளிட்டோர் முக்கிய கார் உற்பத்தியாளர்கள் ஆவர்.
இடாய்ச்சுலாந்து தனது ஆடம்பரமான சலூன்களுக்குப் பெயர் பெற்றது. பாதுகாப்பு காரணங்களுக்காக பல உற்பத்தியாளர்கள் தங்களின் வண்டிகளை விரைவாக ஓட்டுவதற்கு சில எல்லைகளை வகுத்துள்ளனர். கூடுதலான தொகையைச் செலுத்துவதன் மூலம், மெர்சிடஸ் பென்சின் மெர்சிடசு-ஏஎம்ஜி, குவாட்ரோ ஜிஎம்பிஎச்சின் ஆவ்டி ஆர்எஸ், மற்றும் பிஎம்டபிள்யூ எம் ஜிஎம்பிஎச்சின் பிஎம்டபிள்யூ எம் போன்ற தொழிற்கூட வடிவமைப்பு மாதிரிகளைப் பெற முடியும் என்பதால், அவைகளின் அதி வேகத்தைக் கட்டுப்படுத்தாமல் போவதற்குச் சாத்தியமுள்ளது.
இந்தியா
இந்தியா கார்களை உற்பத்தி செய்யவதற்கு ஏற்ற மிகச் சிறந்த ஆற்றலைக் கொண்டுள்ளது. 1940 ஆம் ஆண்டு வளர்ச்சியடையாத நிலையில் வாகனத் தொழில்துறை இந்தியாவில் தொடங்கப்பட்டது. அதைத் தொடர்ந்த 50 ஆண்டுகளில், தொழில்துறையின் வளர்ச்சியானது பொதுவுடமைக் கொள்கைகள் மற்றும் அரசாங்கத்தின் அதிகாரத் தடை போன்றவற்றால் கட்டுப்படுத்தப்பட்டது. 1991 ஆம் ஆண்டு இந்தியாவின் தாராளமயமாக்கல் கொள்கையைத் தொடர்ந்து, தொழில்துறையின் கட்டுப்பாடுகள் படிப்படியாகக் குறைந்தது. அந்தச் சமயத்தில் இந்தியாவின் வாகன உற்பத்தியின் ஆண்டு வளர்ச்சி 17 சதவீதமாகவும், வாகன உதிரிகள் மற்றும் வாகன ஏற்றுமதியின் வளர்ச்சி 30 சதவீதமாகவும் இருந்தது. தற்போது இந்தியா இரண்டு மில்லியன் வாகனங்களை உற்பத்தி செய்து வருகிறது. மாருதி சுசூகி, ஹூன்டாய் மோட்டார் இந்தியா, டாட்டா மோட்டார்ஸ் மற்றும் மஹிந்தரா & மஹிந்தரா ஆகியவை இந்தியாவில் இருக்கும் மிகப்பெரிய நிறுவனங்களாகும். இந்திய வாகனத் தொழில்துறையின் மொத்த வருவாயானது 2006 ஆம் ஆண்டின்படி 34 பில்லியன் அமெரிக்க டாலராக இருந்தது என்பதுடன், 2016 ஆம் ஆண்டிற்குள் 122 பில்லியன் அமெரிக்க டாலராக வளர்ச்சி பெறும் என்று எதிர்பார்க்கப்படுகிறது. 2200 அமெரிக்க டாலர் மதிப்பிலான உலகின் மிகக் குறைந்த விலையிலான டாட்டா நேனோ காரை டாட்டா மோட்டார்ஸ் சமீபத்தில் அறிமுகப்படுத்தியது. ஜெனரல் மோட்டார்ஸ், போர்ட், ஹூன்டாய், ஹோன்டா, சுசூகி, நிசான் மோட்டார்ஸ், டொயோட்டோ, வோல்ஸ்வேகன், ஆவ்டி, ஸ்கோடா, பிஎம்டபிள்யூ, பியாட், மெர்சிடஸ் பென்ஸ் ஆகிய வெளிநாட்டு நிறுவனங்கள் இந்தியாவில் ஒருங்கிணைக்கும் தொழிற்சாலைகளைக் கொண்டுள்ளன. 2009 ஆம் ஆண்டில், இந்தியா சீனாவைக் காட்டிலும் அதிக அளவில் சிறிய வகைக் கார்களை உலகம் முழுவதும் ஏற்றுமதி செய்தது. சுசூகி மோட்டார் கார்ப்பரேஷன், ஹூன்டாய் மோட்டார் கார்ப்பரேஷன், மற்றும் நிசான் மோட்டார் கார்ப்பரேஷன் ஆகிய நிறுவனங்கள் இந்தியாவை சிறிய கார்களை உற்பத்தி செய்யும் முக்கிய நாடாக உருவாக்கி வருகின்றன.
இத்தாலி
1899 ஆம் ஆண்டில், ஜியோவன்னி அக்னெலி என்பவரால் முதன் முதலில் பியாட் (பேஃப்ரிகா இத்தாலியனா ஆட்டோமொபிலி டோரினோ) தொழிற்கூடம் நிறுவப்பட்டபோது, இத்தாலியில் வாகனத் தொழில்துறை தொடங்கியது என்று கூறலாம். அந்த வருடத்தைத் தொடர்ந்து கிட்டத்தட்ட 50 உற்பத்தியாளர்கள் உருவாகினர் என்பதுடன், 1900 ஆம் ஆண்டின் இசாட்டோ பிராஸ்கினி, 1906 ஆம் ஆண்டின் லேன்சியா, 1910 ஆம் ஆண்டின் ஆல்ஃபா ரோமியோ, 1914 ஆம் ஆண்டின் மாசெராட்டி, 1939 ஆம் ஆண்டின் ஃபெராரி, மற்றும் 1963 ஆம் ஆண்டின் லம்போர்கினி போன்றோர்கள் அவர்களுள் குறிப்பிடத்தக்க உற்பத்தியாளர்கள் ஆவர். முதல் மற்றும் இரண்டாம் உலகப்போர்கள், மற்றும் 1970 ஆம் ஆண்டின் பொருளாதார நெருக்கடி ஆகியவற்றின் காரணமாக, பல நிறுவனங்கள் காணாமல் போய்விட்டதுடன, அத்துடன் சில நிறுவனங்கள் பியாட் அல்லது வெளிநாட்டு உற்பத்தியாளர்களால் வாங்கப்பட்டன. இன்று இத்தாலியின் வாகனத் தொழில்துறை மிகச்சிறிய கார்களில் இருந்து பெராரி மற்றும் மாசெராட்டி போன்ற மிகப்பெரிய விளையாட்டுக் கார்கள் வரை உற்பத்தி செய்யும் திறனைப் பெற்று முன்னேறியுள்ளது. 2009 ஜூன் மாதத்தின்படி, பியாட் நிறுவனம் அமெரிக்காவின் கிரிஸ்லெர் நிறுவனத்தின் 20% பங்குகளை வைத்திருக்கிறது.
ஜப்பான்
மிகவும் அடர்த்தியான நகரங்களில் மிகப்பெரிய மக்கள்தொகையோடு சிறந்த போக்குவரத்து வசதியைக் கொண்டிருக்கும் ஜப்பான் பலமான போக்குவரத்தான சாலை வழிகளை வரம்புக்கு உட்படுத்தியிருக்கிறது. இருந்தபோதும், பெரும்பாலான வாகனங்கள் அளவில் சிறயதாகவும், எடை குறைவாகவும் காணப்படுகிறது. எளிமையான தொடக்கத்தைக் கொண்டிருந்த ஜப்பான், இன்று உலகின் மிகப்பெரிய வாகன உற்பத்தி செய்யும் நாடாக உயர்ந்துள்ளது. 1914 ஆம் ஆண்டு நிசான் மோட்டார்ஸ் சுமையுந்தியை உற்பத்தி செய்யத் தொடங்கியதுடன், 1980 ஆம் ஆண்டு தன்னுடைய கார்களை நிசான் என்று பெயர் மாற்றம் செய்யும் வரை, அந்த நிறுவனம் டேட்சன் என்ற பெயரில் கார்களை விற்பனை செய்து வந்தது. 1980 ஆம் ஆண்டிற்கு முன்னதாக அந்த நிறுவனம் டென்னஸியில் தனது முதல் அமெரிக்கத் தொழிற்கூடத்தை நிறுவியது என்பதுடன், 1986 ஆம் ஆண்டில் இங்கிலாந்தில் தனது முதல் தொழிற்கூடத்தை நிறுவியது. வட அமெரிக்கச் சந்தைகளில், அதன் சொகுசான மாதிரிகள் இன்பினிட்டி என்ற பெயரில் விற்கப்பட்டன. இரண்டாம் உலகப்போருக்குப் பிறகு, ஹோன்டா நிறுவனம் இருசக்கர வாகனங்களைத் தயாரிக்கத் தொடங்கியது. வட அமெரிக்கச் சந்தைகளில், ஹோன்டாவின் சொகுசு வாகனங்கள் அக்யூரா என்ற பெயரில் விற்கப்பட்டன. ஆர்எக்ஸ் வரிசையில் தொடங்கும் ஒரே மாதிரியான அச்சு இயந்திரங்களை வெற்றிகரமான முறையில் இணைத்த முதல் நிறுவனம் மாஸ்டா என்பதுடன், 323, 626, 929 போன்ற எம்எக்ஸ் வரிசையிலான வாகனங்கள் வெளிவந்த சமயத்தில் மாஸ்டா நிறுவனத்தின் ஒரு பகுதியை போர்ட் நிறுவனம் வாங்கியது. அதே போல பி வரிசையிலான சுமையுந்திகள் போர்ட் நிறுவனத்தால் கட்டமைக்கப்பட்டது. 1999 ஆம் ஆண்டின் கடைசியில் மாஸ்டா நிறுவனம் தனது பங்குகளை போர்ட் நிறுவனத்தில் இருந்து திரும்பப் பெற்ற பின்னர் பி வரிசையிலான சுமையுந்திகள் போர்ட் நிறுவனத்தால் கட்டமைக்கப்படுவதில்லை, அத்துடன் மாஸ்டா 3 போன்ற தற்போதைய மாதிரிகள் போர்ட் நிறுவனத்துடன் குறைந்த அளவிலான உறவுமுறையை வைத்துள்ளது. 1936 ஆம் ஆண்டில் டொயோட்டோ நிறுவனம் கார்களை உற்பத்தி செய்யத் தொடங்கியது என்பதுடன், தற்போது உலகிலேயே மிகப்பெரிய உற்பத்தியாளராக விளங்குகிறது. டொயோட்டோ கரோலா பெயரிலான கார்கள் உலகில் சிறந்த முறையில் விற்பனை செய்யப்பட்டு வருகிறது. அதன் சொகுசு மாதிரியானது லெக்ஸஸ் என்ற பெயரில் விற்பனை செய்யப்பட்டு வருகிறது. டொயோட்டோ அதன் புதுமை, தர உணர்வு நிர்வாக பாணிக்கும் மற்றும் அதனுடைய வீரிய வாயு மின்னணு வாகனங்களுக்காகவும், குறிப்பாக 1997 ஆம் ஆண்டு அறிமுகப்பபடுத்தப்பட்ட பிரியஸிற்காகவும் பிரபலமானதாக இருக்கிறது. 2010 ஆம் ஆண்டின் தொடக்க நாட்களில், பல பாதுகாப்பு தோல்விகளுக்காக டொயோட்டோ நிறுவனம் பொறுப்பேற்றுக் கொண்டதுடன், அது இந்த பிராண்டிற்கு புதிய முகவரியானது. சுபாரு, மிட்சுபிசி, மாஸ்டா, தைஹட்சு, சுசூகி, மற்றும் இசூசு போன்றவை மற்ற பெரிய நிறுவனங்களாகும். அமெரிக்கக் கார்களின் தேவைகள் வீழ்ச்சியடைந்த சமயத்தில், 1970 மற்றும் 1980 ஆண்டுகளுக்கு இடையில் ஜப்பானின் கார் உற்பத்தி 3.179 மில்லியன் என்ற எண்ணிக்கையில் இருந்து 7.038 மில்லியன் எண்ணிக்கையாக உயர்ந்துள்ளது. நம்பகத்தன்மை, ஆதரவு, செயல்திறன், மற்றும் உயர்ந்த தொழில்நுட்பம் ஆகியவற்றின் காரணமாக ஜப்பானியக் கார்கள் புகழ்பெற்று விளங்குகின்றன.
பாகிஸ்தான்
பாகிஸ்தானில் வாகனத் தொழில்துறை செயல்திறன் பெற்றிருப்பதோடு, நீண்ட காலமாக வளர்ந்து வரும் துறையாகவும் இருக்கிறது, இருந்தபோதும் வாகனத் தொழில்துறைகளின் வரிசையில் சிறந்த முறையில் புகழ்பெற்று விளங்கும்படியான நிறுவனங்கள் எதுவும் அங்கு இல்லை. சில நபர்களின் ஆதிக்கம், வாகனத் தொழில்துறையில் காணப்படும் குறைந்த அளவிலான போட்டி, மற்றும் இறக்குமதி செய்வதற்கு அதிக அளவிலான வரிகள் போன்ற கட்டுப்பாடுகளால், நாட்டில் கார்களின் விலை மிகவும் உயர்ந்து காணப்படுகிறது. தற்போது டொயோட்டோ, ஹோன்டா, சுசூகி, நிசான் மோட்டார்ஸ் போன்ற உலகளாவிய வாகன உற்பத்தியாளர்கள் அங்கே ஒருங்கிணைப்புத் தொழில்கூடங்களை நிறுவியோ அல்லது உள்ளூர் நிறுவனங்களுடன் இணைந்தோ செயல்பட்டு வருகின்றனர். 2007 ஆம் ஆண்டில் வாகனத் தொழில்துறையின் மொத்தப் பங்களிப்பானது ஜிடிபி இல் 2.8 சதவீதமாக இருந்தது, மேலும் வரும் ஆண்டுகளில் அது 5.6 சதவீதமாக உயரும் என்று எதிர்பார்க்கப்படுகிறது. தற்போது உற்பத்தித் துறைக்கு 16 சதவீதப் பங்களிப்பை அளித்து வரும் வாகனத் துறை, அடுத்த 7 ஆண்டுகளில் 25 சதவீதப் பங்களிப்பை அளிக்கும் என்று எதிர்பார்க்கப்படுகிறது.
தென் கொரியா
thumb|தென் கொரியாவின், ஊல்சனில் ஹீன்டாய் மோட்டார் கம்பெனி கார் தொழிற்சாலையில் ஒருங்கிணைப்பு நெறிமுறை. தென் கொரிய வாகனத் தொழில்துறை தற்போது உற்பத்தி அளவில் உலகிலேயே ஐந்தாவது இடத்தையும், ஏற்றுமதி செய்வதில் ஆறாவது இடத்தையும் பெற்று விளங்குகிறது. 50 ஆண்டுகளுக்கு முன்பு, தொடக்க காலத்தில், ஜப்பான் மற்றும் அமெரிக்காவில் இருந்து இறக்குமதி செய்யப்பட்ட இயந்திரப் பாகங்களை ஒருங்கிணைக்கும் வேலையை அந்நாடு மேற்கொண்டது. டொயோட்டோவிற்குப் பிறகு, ஹூன்டாய் கியா ஆட்டோமேடிவ் குரூப் தற்போது ஆசியாவின் இரண்டாவது மிகப்பெரிய வாகன உற்பத்தி செய்யும் நிறுவனமாக விளங்குகிறது. 1988 ஆம் ஆண்டின் உள்நாட்டு உற்பத்தியின் மொத்த அளவு ஒரு மில்லியன் யூனிட்டிற்கும் அதிகமாகும். 1990 ஆம் ஆண்டில், அந்தத் தொழில்துறை பல எண்ணிக்கையிலான மாதிரிகளை உள்நாட்டிலேயே உற்பத்தி செய்தது. இது அதன் திறமையை மட்டும் விவரிப்பதாக இல்லை, மாறாக பத்தாண்டுகளுக்கும் மேலாக நாட்டின் உள்கட்டமைப்பிற்காகச் செலவிடப்படும் பெரும் தொகைக்கு முற்றுப்புள்ளி வைக்கும்படியாக இருந்தது. அந்நாட்டு வாகனங்களின் தரமானது சமீப ஆண்டு காலமாக துரிதமாக உயர்ந்து வருவதுடன், சர்வதேச அங்கீகாரத்தைப் பெற்று வருகிறது.
தாய்லாந்து
தாய்ரங் அல்லது டிஆர் தாய்லாந்து நாட்டைச் சார்ந்த வாகன உற்பத்தியாளர் என்பதுடன், தாய்ரங் யூனியன் கார் கார் பப்ளி்க் கார்ப்பரேஷன் லிமிட்டெட் ( டிஆர்யூ) ஆல் உற்பத்தி செய்யப்படுகிறது. 1967 ஆம் ஆண்டு தாய்லாந்தில் உள்ள பேங்காக் இல் அந்த நிறுவனம் தொடங்கப்பட்டது. அதன் உண்மையான பெயர் தாய் ரங் என்ஜினியரீங் கார்ப்பரேஷன் லிமிட்டெட் என்பதாகும், பின்னர் 1973 ஆம் ஆண்டு அதன் பெயரானது தாய் ரங் யூனியன் கார் கார்ப்பரேஷன் லிமிட்டெட் என்று மாற்றப்பட்டது. 1994 ஆம் ஆண்டு டிஆர்யூ தாய்லாந்தின் பங்கு சந்தையில் முதன் முதலில் அறிமுகப்படுத்தப்பட்டது. உற்பத்தியை வடிவமைத்தல், விரிவாக்குதல், வாகன உதிரிகளின் உற்பத்தி, தொழில்துறை உபகரணங்கள் உற்பத்தி, கார் ஒருங்கிணைப்பு வழிமுறை மற்றும் நிதி சம்பந்தமான வர்த்தகம் ஆகியவை டிஆர்யூ வர்த்தகத்தின் நிலைகளாகும். தொடர்ந்து இயங்காத சில டிஆர் வேன்களை தாய்லாந்தை அடிப்படையாகக் கொண்டு வடிவமைக்கப்பட்ட லேண்ட் ரோவர் இயந்திரத்தின் மூலம் ஆற்றலைச் செலுத்தி இயங்க வைக்க இயலும். டிஆர் இன் தொழில்நுட்பம், வடிவமைப்பு, விரிவாக்கம் மற்றும் ஒருங்கிணைக்கும் ஆற்றல் ஆகியவற்றைப் பயன்படுத்தி, சிறிய அல்லது நடுத்தர அளவிலான விசையுந்தியை அடிப்படையாகக் கொண்ட நவீன டிஆர் கார்களை, எஸ்யூவியாகவோ அல்லது பல பயன்பாடுகளுடன் கூடிய ஏழு-இருக்கையைக் கொண்ட வாகனமாகவோ உருவாக்க இயலும். 2009 டிஆர் அட்வென்சர் மற்றும் டிஆர் ஆல்ரோடர் ஆகியவை நடைமுறையிலுள்ள மாதிரிகளாகும்.
துருக்கி
துருக்கியின் வாகனத் தொழில்துறை அதன் உற்பத்தித் துறையின் பொருளாதாரத்தில் முக்கிய பங்கு வகிக்கிறது. 1959 ஆம் ஆண்டு ஓடோசேன் ஒருங்கிணைப்புத் தொழிற்சாலையை நிறுவியது மற்றும் 1961 ஆம் ஆண்டு ஆனடோல் என்ற உள்நாட்டு கார்களைப் பெருமளவில் உற்பத்தி செய்தது ஆகிய நிகழ்வுகளுடன் துருக்கியின் வாகனத் தொழில்துறை தொடக்கம் பெற்றது. 2008 ஆம் ஆண்டு, துருக்கி 1,147,110 இயந்திர வாகனங்களை உற்பத்தி செய்ததுடன், ஐரோப்பாவின் ஆறாவது மிகப்பெரிய உற்பத்தியாளராக ஆனது, அத்துடன் உலகின் 15வது மிகப்பெரிய உற்பத்தியாளராகவும் விளங்கியது. கார் உற்பத்தியாளர்கள் மற்றும் உபகரணங்களை வழங்குபவர்கள் ஆகியோர்களுடன் இணைந்த துருக்கியின் வாகனத் துறை உலகளாவிய உற்பத்தியாளர் அமைப்பில் முக்கிய அங்கமாக மாறியது, அத்துடன் 2008 ஆம் ஆண்டு 22,944,000,000 அமெரிக்க டாலருக்கும் அதிகமான மதிப்பிலான இயந்திர வாகனங்கள் மற்றும் உபகரணங்களை அந்நாடு ஏற்றுமதி செய்தது. பியாட்/டோஃபாஸ், ஓயக்-ரெனால்ட், ஹூன்டாய், டொயோட்டோ, ஹோன்டா மற்றும் போர்ட்/ஓடோசேன் ஆகியவை உற்பத்தித் தொழிற்கூடங்களைக் கொண்ட உலகளாவிய கார் உற்பத்தியாளர்களாவர்.
இங்கிலாந்து
thumb|லோட்டஸ் காரின் இறுதியான ஒருங்கிணைப்பு நெறிமுறை இங்கிலாந்தின் இயந்திரத் தொழில்துறை ஏற்றுமதியை அடிப்படையாகக் கொண்டது. தற்போது அது கிட்டத்தட்ட 800,000 அதிகமான தொழிலாளர்களைக் கொண்டிருப்பதுடன், சென்ற ஆண்டில் கிட்டத்தட்ட ஒரு மில்லியன் கார்களையும், 120,000 வணிகரீதியான வாகனங்களையும் உற்பத்தி செய்தது. அவற்றில் 75 சதவீதம் ஏற்றுமதி செய்யப்பட்டது குறிப்பிடத்தக்கது. நிசான் மோட்டார்ஸ், டொயோட்டோ, ஹோன்டா, மினி மற்றும் லேண்ட் ஓவர் ஆகியவை இங்கிலாந்தின் முதல் ஐந்து கார் உற்பத்தியாளர்களாவர். இருந்தபோதும், 1990 ஆம் ஆண்டிலிருந்து இங்கிலாந்து கார்கள் சர்வதேச அளவிலான போட்டிகளில் பின்தங்கியுள்ளது. ஜெர்மனி அல்லது பிரான்ஸ் ஆகிய நாடுகளின் உற்பத்தியால் இங்கிலாந்து மிகவும் பாதிப்படைந்துள்ளது. 2000 ஆம் ஆண்டிலிருந்து, அதன் இயந்திர வாகன உற்பத்தி 1,813,894 என்ற எண்ணிக்கையில் இருந்து குறைந்துள்ளது. பிரேசில், இந்தியா மற்றும் மெக்ஸிகோ போன்ற நாடுகளின் வேகமான தொழில்துறைப் பொருளாதார வளர்ச்சியால் இங்கிலாந்து பின்னுக்குத் தள்ளப்பட்டு உள்ளது. இங்கிலாந்து உலகின் 13வது மிகப்பெரிய வாகன உற்பத்தியாளராக விளங்குகிறது.
நிறுவனங்களின் உறவுமுறைகள்
வாகன உற்பத்தியாளர்கள் மற்ற வாகன உற்பத்தியாளர்களின் பங்குகளை வைத்திருப்பது ஒரு பொதுவான நிகழ்வாகும். தனிப்பட்ட நிறுவனங்களின் இந்த உரிமைகள் கீழே விளக்கமாகத் தரப்பட்டுள்ளன.
நடைமுறையில் குறிப்பிடும்படியான உறவுமுறைகள் பின்வருமாறு:
சிறந்த வாகன உற்பத்தியாளர்கள் குழு (அளவுகளின் அடிப்படையில்)
கீழே உள்ள அட்டவணை, உலகின் மிகப்பெரிய மோட்டார் வாகனங்களை உற்பத்தி செய்யும் நிறுவனங்கள், மற்றும் அவை ஒவ்வொன்றும் உற்பத்தி செய்யும் மாதிரிகள் ஆகியவற்றை உள்ளடக்கியது. இந்த அட்டவணை சர்வதேச மோட்டார் வாகன உற்பத்தியாளர்கள் அமைப்பில் (ஓஐசிஏ) இருந்து பெறப்பட்ட விவரத்தை அடிப்படையைக் கொண்டதுடன், 2008 ஆம் ஆண்டின் முடிவில் உற்பத்தி செய்யப்பட்ட விவரத்தைக் கொண்டும், மாதிரிகளின் அகர வரிசை முறையைக் கொண்டும் வகைப்படுத்தப்பட்டுள்ளது.
குறிப்புகள்
போர்ட் நிறுவனம் வால்வோவை கீலி ஆட்டோமொபைல் நிறுவனத்திற்கு விற்றது.
சிறிய வாகன உற்பத்தியாளர்கள்
உலகளாவிய பெரிய நிறுவனங்களைத் தவிர மற்ற பல வாகன உற்பத்தியாளர்கள் சந்தைகளில் காணப்படுகின்றனர். அவர்கள் பெரும்பாலும் மண்டல அல்லது புகழ்பெற்ற சந்தைகளில் செயல்படுபவர்களாக இருந்தனர்.
வெளிப்புற இணைப்புகள்
பகுப்பு:ஊர்தித் தொழில்துறை பகுப்பு:கூகுள் தமிழாக்கம்-தொழிற்துறைகள்
சித்தர் சிவஞானி கலை மற்றும் அறிவியல் கல்லூரி
சித்தர் சிவஞானி கலை மற்றும் அறிவியல் கல்லூரி புதுவையிலிருந்து சென்னை செல்லும் கிழக்குக் கடற்கரைச் சாலையில் தமிழ்நாட்டு எல்லைப் பகுதியில் பொம்மையபாளையம் என்னும் கிராமப்பகுதியில் அமைந்துள்ளது.
வெளி இணைப்புகள்
பகுப்பு:தமிழ்நாட்டு கலை மற்றும் அறிவியல் கல்லூரிகள்
சிந்து பைரவி (தொலைக்காட்சித் தொடர்)
உத்தரன் அல்லது சிந்து பைரவி என்பது ஒரு இந்தி மொழி தொலைகாட்சித் தொடர் ஆகும். இந்த தொடர் திசம்பர் 1, 2008 முதல் சனவரி 16, 2015 வரை திங்கள் முதல் வெள்ளி வரை கலர்ஸ் தொலைக்காட்சியில் ஒளிபரப்பாகி 1,549 அத்தியாங்களுடன் நிறைவு பெற்றது.
இந்த தொடர் சூன் 14, 2010 முதல் ராஜ் தொலைக்காட்சியில் திங்கள் முதல் சனிக்கிழமை வரை இரவு 7 மணிக்கு ஒளிபரப்பானது. இது சிந்து மற்றும் பைரவி என்ற இரு தோழிகளை மையமாகக் கொண்டது. பிறகு அவர்களின் மகள்கள் மகதி மற்றும் முக்தாவை மையமாகக் கொண்டு ஒளிபரப்பானது.
வெளி இணைப்புகள்
பகுப்பு:கலர்ஸ் தொலைக்காட்சி நிகழ்ச்சிகள் பகுப்பு:ராஜ் தொலைக்காட்சி நிகழ்ச்சிகள் பகுப்பு:இந்தித் தொலைக்காட்சி நிகழ்ச்சிகள் பகுப்பு:இந்தி-தமிழ் மொழிபெயர்ப்பு தொலைக்காட்சி நிகழ்ச்சிகள் பகுப்பு:2000ஆம் ஆண்டுகளில் இந்தியத் தொலைக்காட்சி நிகழ்ச்சிகள் பகுப்பு:2008 இல் தொடங்கிய இந்தியத் தொலைக்காட்சி நிகழ்ச்சிகள் பகுப்பு:2015 இல் நிறைவடைந்த இந்தியத் தொலைக்காட்சி நிகழ்ச்சிகள் பகுப்பு:இந்தியத் தொலைக்காட்சி நாடகங்கள்‎ பகுப்பு:2010ஆம் ஆண்டுகளில் இந்தியத் தொலைக்காட்சி நிகழ்ச்சிகள்
குளுக்கோனிக் அமில தோலுரித்தல்
குளுக்கோஸ் தோலுரித்தல் என்பது மிகவும் லேசான மற்றும் பிரபலமான தோலுரிக்கும் செயல். இந்த அமிலம், ஆல்பா – ஹைடாக்ஸி அமிலங்கள் எனப்படும் குடும்ப அமிலங்களைச் சேர்ந்தது. இது கரும்பிலிருந்து தருவிக்கப்பட்டது. இது 20 சதவீதம் முதல் 70 சதவீதம் வரை வித்தியாசமான கலவைகளில் இருக்கும். இந்த சிகிச்சையினை வீட்டிலேயே மிகவும் எளிமையாக செய்து முடிக்க முடியும். ஆனால், கைதேர்ந்த சரும சிறப்பு மருத்துவர்களின் துணைகொண்டு இதற்காக செயல்படுத்தப்படும் மையங்கள் அல்லது நிலையங்களில் செய்வது உரிய நன்மை பயக்கும்.
இதுபோன்ற சிகிச்சை முறைகளில் மூன்று வகைகள் உள்ளன. அவற்றுள் மேலோட்டமாக செயலாற்றும் தன்மை, நடுத்தர தன்மை மற்றும் ஆழமான தன்மை. இதில் மேலோட்டமாக செயலாற்றும் தன்மை கொண்ட சிகிச்சை முறையில் தோலின் மேலடுக்கினில் மட்டுமே சிகிச்சைப் பொருள் செயல்படும், அடிப்பாகத்தினில் இருக்கும் தோலடுக்கினில் எவ்வித செயல்பாடும் இருக்காது. நடுத்தர தன்மை வாய்ந்த சிகிச்சையில் அடிப்புற தோலடுக்கு வரை சென்றாலும் ஆழமான தன்மை கொண்ட சிகிச்சை முறையில் செயல்படுத்தப்படும் செயல்பாடுகள் நடுத்தர தன்மையினால் கிடைப்பதில்லை. ஆழமான தன்மை கொண்ட சிகிச்சை முறையில் மட்டுமே அடிப்பகுதி தோலடுக்கு செயல்முறைக்கு உட்படுத்தப்படும்.
க்ளைகோலிக் தோலுரித்தலை பயன்படுத்த வேண்டிய நேரம்
க்ளைகோலிக் தோலுரித்தலைப் பயன்படுத்தும் தோல் தன்மைகள் பின்வருமாறு இருக்கும்
திருமணம் அல்லது நிகழ்ச்சிகளுக்கு செல்லும் முன்பு தோலில் பளபளப்பினை ஏற்படுத்திக் காட்டுவதற்காக இந்த க்ளைகோலிக் தோலுரித்தல் செய்யப்படுகிறது. வயது முதிர்ச்சியினைக் குறைப்பதற்கும், பளபளப்பு மற்றும் சுருக்கங்களைக் குறைத்துக் காட்டவும் இந்த சிகிச்சை முறை பயன்படுகிறது.
செயல்திறன்
தோலின் மேற்பரப்பில் மட்டும் இந்த க்ளைகோலிக் தோலுரித்தல் செயல்படாமல், தோலின் அடிப்பகுதியில் உள்ள தோல் அடுக்குகள் வரை செயல்படும்.
தோலுரித்தல் நிகழ்வின் மூலம் தோலின் மேற்பகுதியில் உள்ள தோலடுக்கு நீக்கப்பட்டு, கொலஜன் மற்றும் எலாஸ்டின் உருவாக்கத்தினை அதிகமாகும். தோலின் மேற்பாகத்தில் உள்ள உலர்ந்த மற்றும் இறந்த செல்களை நீக்கி சீரான சருமம் மற்றும் பளபளப்பான பிரதிபலிப்பினைக் கொடுக்கும். புதியதாக உருவாகியிருக்கும் தோல் மிருதுவாகவும், அழுக்கற்றதாகவும், பளபளப்புடனும் காட்சியளிக்கும்.
எதிர்பார்ப்புகள்
லேசான தோலுரித்தலை சரும நோயாளிகள் செய்து கொள்ளலாம். இதன் மூலம் வீக்கம், உடல் சிவப்பாக்கம் மற்றும் கொப்புளம் போன்றவை ஏற்படாது. சிகிச்சை பெற்றவர் உடனடியாக இயல்பு நிலைக்குத் திரும்பலாம். இந்த எளிமையான சிகிச்சை முறை மற்றும் உடனடித் தீர்வின் காரணமாக இந்த சிகிச்சை முறை ‘மதிய உணவு நேர சிகிச்சை’ எனவும் அழைக்கப்படுகிறது. அந்த குறைந்தளவு நேரத்தினில்கூட சிகிச்சை செய்துகொள்ளலாம் என்பதால் இவ்வாறு அழைக்கப்படுகிறது.
க்ளைகோலிக் தோலுரித்தல் செய்த சில நாட்களுக்குப் பிறகு தோலின் மேலோட்டமான அடுக்கு நீக்கப்பட்டு, தோல் மிகவும் மிருதுவாகவும், சீராகவும் காட்சியளிக்கும். அத்துடன் தோல் மென்மையாகவும், தேவையற்ற கோடுகள், சுருக்கங்கள் இல்லாதவையாகவும் காட்சியளிக்கும்.
அமர்வுகள்
க்ளைகோலிக் தோலுரித்தலில் ஒவ்வொரு முறை தோலுரிக்கும் செயல்முறையினை செய்யும்போதும் அதன் நன்மைகள் அதிகரித்துக்கொண்டே இருக்கும். மூன்று அல்லது நான்கு வாரங்கள் இடைவெளிக்கும் தொடர்ச்சியாக மூன்று முறை க்ளைகோலிக் தோலுரிக்கும் செயல்முறையினை செய்வது சரியான நன்மைகளைத் தரும் என்று மருத்துவர்கள் தெரிவித்துள்ளனர். அதன் பின்னர் க்ளைகோலிக் தோலுரித்த பகுதியினை பராமரிப்பதை மூன்று மாதங்களுக்கு ஒருமுறையாகக்கொள்ள வேண்டும்.
சிகிச்சை பெற்றபின் செய்ய வேண்டிய வழக்கமான செயல்முறை
இந்த சிகிச்சை பெற்ற பின்பு சிகிச்சை பெற்றவர் முடிந்த சூரிய ஒளியிலிருந்து தன்னைப் பாதுகாத்துக்கொள்ளும் திரவப் பொருளை பயன்படுத்துவதையும், சருமத்தினை ஈரப்பதமாக வைப்பதற்கான செயல்முறைகளையும் வழக்கமாக பின்பற்ற வேண்டும்.
பூட்டான் திட்ட நேரம்
பூட்டான் திட்ட நேரம் (Bhutan Time-BTT) என்பது பூட்டான் நேர மண்டலத்தின் அடிப்படையில் பூட்டான் முழுவதும் கடைப்பிடிக்கக்கூடிய நேரத்தைக் குறிப்பது ஆகும். இது உலகளாவிய நேர ஒருங்கிணைப்பு (UTC + 6) க்கு  +6: 00 மணிக்கு] முன்னால் உள்ளது. இதனைக் கணக்கிடுவதற்கு [[பூட்டான் பகலொளி நேரத்தைக் கவனத்தில் கொள்ளவில்லை.
மேற்கோள்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள் பகுப்பு:பூட்டானின் புவியியல் பகுப்பு:நாடு வாரியாக நேர வலயங்கள்
கொப்பம்பட்டி கருப்பசாமி கோயில்
கொப்பம்பட்டி கருப்பசாமி கோயில் தமிழ்நாட்டில் தூத்துக்குடி மாவட்டம், கொப்பம்பட்டி என்னும் ஊரில் அமைந்துள்ள கிராமக் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பல்லவராயநத்தம்
பல்லவராயநத்தம் (Pallavarayanatham) என்பது தமிழ்நாட்டின், கடலூர் மாவட்டத்தில் உள்ள அண்ணாகிராமம் ஊராட்சி ஒன்றியத்தில் அமைந்துள்ள, பல்லவராயநத்தம் ஊராட்சிக்கு உட்பட்ட ஒரு சிற்றூர் ஆகும்.
மக்கள் வகைப்பாடு
இந்த ஊரானது மாவட்டத் தலைநகரான கடலூரில் இருந்து 14 கிலோமீட்டர் தொலைவிலும், அண்ணாகிராமத்தில் இருந்து 14 கிலோ மீட்டர் தொலைவிலும், மாநிலத் தலைநகரான சென்னையில் இருந்து 188 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1020 வீடுகள் உள்ளன. கிராமத்தின் மொத்த மக்கள் தொகையானது 4146 ஆகும். இதில் ஆண்கள் எண்ணிக்கை 2081, பெண்களின் எண்ணிக்கை 2065 என உள்ளது. மக்களின் கல்வியறிவு விகிதமானது 63.6 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
இந்த ஊருக்கு அருகில் வானமாதேவி அணை உள்ளது. இதனால் பொது மக்கள் சிலர் இந்த அணையை ‘பல்லவ ராயநத்தம் அணை, பல்லா நத்தம் அணை என இவ்வூரின் பெயரால் அழைக்கின்றனர்.
கேரன் ரோல்டன்
கெரன் ரோல்டன் (Karen Rolton, பிறப்பு: நவம்பர் 21 1974), ஆத்திரேலிய பெண்கள் தேர்வுத் துடுப்பாட்ட அணியின் அங்கத்தினர். இவர் 14 தேர்வுத் துடுப்பாட்டப் போட்டியிலும், 141 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1995 - 2009 ல் ஆத்திரேலிய பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், 1995 - 2009 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
பல்லவராயநத்தம்
குறிப்புகள்
பகுப்பு:கடலூர் மாவட்டத்திலுள்ள கிராமங்கள்
கேரன் ரோல்டன்
பகுப்பு:ஆத்திரேலிய பெண்கள் தேர்வுத் துடுப்பாட்ட அணி பகுப்பு:1974 பிறப்புகள் பகுப்பு:வாழும் நபர்கள் பகுப்பு:ஆஸ்திரேலியப் பெண் துடுப்பாட்டக்காரர்கள்
ஆஃபினியம் நான்குபுளோரைடு
ஆஃபினியம் நான்குபுளோரைடு (Hafnium tetrafluoride) என்பது HfF4 என்ற மூலக்கூற்று வாய்ப்பாடு கொண்ட ஒரு கனிம வேதியல் சேர்மமாகும். வெண்மை நிறத்தில் உள்ள இச்சேர்மம் சிர்க்கோனியம் நான்குபுளோரைடின் அமைப்புடன் 8 ஒருங்கிணைப்பு Hf(IV) மையங்களைக் கொண்டுள்ளது.
டேனியல் ஹொன்டோ
டேனியல் ஹொன்டோ (Daniel Hondo, பிறப்பு: மார்ச்சு 8 1982), சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 2001ம்,2002ம் ஆண்டுகளில், சிம்பாப்வே முதல்தர துடுப்பாட்ட உறுப்பினராக முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
டேனியல் ஹொன்டோ கிரிக்கட் ஆக்கைவ்இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 20 2011.
பகுப்பு:சிம்பாப்வே துடுப்பாட்ட வீரர்கள் பகுப்பு:1982 பிறப்புகள் பகுப்பு:வாழும் நபர்கள்
பாடிகார்டு (2010 திரைப்படம்)
பாடிகார்டு என்பது 2010 ஆம் ஆண்டில் வெளியான மலையாளத் திரைப்படம். இதை சித்திக் இயக்கியுள்ளார். திலீப், நயன்தாரா ஆகியோர் முன்னணி வேடங்களில் நடித்துள்ளனர். பிரபுதேவா பாடல்களுக்கு நடன வடிவம் கொடுத்துள்ளார். இது ஜனவரி 23, 2010 அன்று வெளியானது. இத்திரைப்படம் தமிழ், தெலுங்கு, கன்னடம், இந்தி மொழிகளிலும் வெளியானது.
வெளியிணைப்பு
பகுப்பு:2010 மலையாளத் திரைப்படங்கள்
திண்டுக்கல் மலைக்கோட்டை
thumb|திண்டுக்கல் மலைக்கோட்டை மீதுள்ள கோவிலின் முற்பகுதி திண்டுக்கல் மலைக்கோட்டை, தமிழ்நாட்டின் திண்டுக்கல் மாவட்டம், திண்டுக்கல் நகரின் மையத்தில் அமைந்துள்ள கோட்டை திண்டுக்கல் மலைக்கோட்டை ஆகும். திண்டு போன்ற மலைக்கோட்டையைச் சுற்றி அமைந்துள்ளதால் திண்டுக்கல் என அழைக்கப்படுகிறது. இதற்கு முன் இருந்த பெயர் திண்டீஸ்வரம். இது புராணப் பெயர். திண்டி என்ற மன்னன் இந்நகரை ஆண்டபோது, மக்களை துன்புறுத்தினார். மக்கள் ஈசனை வேண்டி தவம் புரிந்தனர். திண்டி மன்னனை சிவனாகிய, ஈஸ்வரன் அழித்ததால் இந்த ஊர் திண்டீஸ்வரம் என்று அழைக்கப்பட்டது என்றும் சிலர் கூறுகின்றனர். பண்டைய தமிழகத்தின் மூன்று முக்கிய அரசுகளான பாண்டியர்கள், சேரர்கள், சோழர்கள் ஆகியோரின் எல்லையாக இவ்விடம் இருந்தது. அதனாலே சேர மன்னர்களில் ஒருவரான தர்மபாலன் என்ற மன்னன் இவ்வூரில் அபிராமி உடனுறை பத்மகிரிஸ்வரர் கோவிலை கட்டியதாக கருதப்படுகிறது.
வரலாறு
திண்டுக்கல் மலையில் கி.பி.13ம் நூற்றாண்டில் மதுரையை ஆண்ட மன்னன் முதலாம் சடைவர்மன் குலசேகர பாண்டியன் கோவில் கட்டினார். அன்று முதல் இக்கோவில் ராஜராஜேஸ்வரி கோவில் என்றழைக்கப்பட்டது.
பிரித்தானியர் ஆட்சியில்
கி.பி.1788ல் திண்டுக்கல்லைச் சேர்ந்த பாளையக்காரர்களை அடக்க, பிரிட்டிஷார் மீண்டும் இக்கோட்டையைக் கைப்பற்றி, ராணுவத் தளமாக வைத்துக் கொண்டனர். பாளையக்காரர்களுக்குத் தலைவராக இருந்த கோபால் நாயக்கரும், அவருடன் இருந்த சோமன்துரை, பெரியபட்டி, நாகமநாயக்கர், துமச்சி நாயக்கர், சோமநாத சேர்வை ஆகியோரை ஆங்கிலேயர் 1801 மே 4ல் கைது செய்து, நவ.,5ல் தூக்கிலிட்டனர். பாளையக்காரர்களை எதிர்க்க, கோட்டையின் நடுப்பகுதியில் அமைத்த பீரங்கி மேடு இன்றும் உள்ளது. பிரிட்டிஷார் கட்டிய ஆயுதக்கிடங்கு, தளவாட அறைகள் கோட்டையின் நடுமேற்கே உள்ளன.மதுரையை ஆண்ட கடைசி ராணியான மீனாட்சி இறந்ததும், சந்தாசாகிப்தான் முதலில் கோட்டையை கைப்பற்றினார். அது முதல் திண்டுக்கல் போர்க்களமாகவே இருந்தது. கி.பி.1790ல் வில்லியம் மெடோஸ் என்பவர் திண்டுக்கல்லைக் கைப்பற்றினார். பல ஆங்கிலேய ஆட்சியாளர்களை இந்த திண்டுக்கல் கோட்டை சந்தித்துள்ளது. இம்மலை படிக்கட்டுகளில் ஏறும்போதே நீளமான ஒரு அடி அகலமுள்ள வெள்ளைக்கோடுகளை காணலாம். பெரிய கற்சக்கரங்கள் கொண்ட வண்டியில் பொருட்களை ஏற்றிச் சென்றதன் அடையாளம்தான் இது.தற்போது இந்திய தொல்பொருள் துறையினரால் திண்டுக்கல் மலைக்கோட்டை பராமரிக்கப்பட்டு வருகிறது
மேற்கோள் நூல்கள்
1. "Historical moments". Dindigul municipality. 2011. Archived from the original on 29 July 2009. Retrieved 7 February 2016. 2. Hasan, Mohibbul (2005). History of Tipu Sultan. Aakar Books. pp. 68–69. ISBN 81-87879-57-2
பகுப்பு:தமிழக தொல்லியற்களங்கள் பகுப்பு:தமிழகக் கோட்டைகள் பகுப்பு:திண்டுக்கல்
இரண்டாம் காசியப்பன்
இரண்டாம் காசியப்பன் (Kassapa II of Anuradhapura) என்பவன் ஏழாம் நூற்றாண்டில் அனுராதபுர இராசதானியை ஆண்டு வந்த மன்னர்களுள் ஒருவன் ஆவான். இவன் அனுராதபுர இராசதானியை 652 ஆம் ஆண்டு தொடக்கம் 661 ஆம் ஆண்டு வரை ஆட்சி செய்தான். இவன் முதலாம் தாதோப திச்சனின் பின்னர் ஆட்சி பீடம் ஏறினான். இவனின் பின்னர் முதலாம் தப்புலன் ஆட்சி பீடம் ஏறினான்.
வெளி இணைப்புக்கள்
பகுப்பு:அனுராதபுர மன்னர்கள் பகுப்பு:இலங்கை மௌரிய மன்னர்கள்
வேலம்மாள் பள்ளி
வேலம்மாள் மெட்ரிகுலேஷன் மேல்நிலைப்பள்ளி இந்தியாவின், தமிழ்நாட்டில் உள்ள திருவள்ளூர் மாவட்டத்தின் பஞ்சட்டி எனும் ஊரில் உள்ள ஒரு பன்னாட்டு பள்ளியாகும். இப்பள்ளியில் கிண்டர் கார்டன் முதல் பன்னிரண்டாம் வகுப்பு வரை பாடம் கற்பிக்கப்படுகிறது. இது ஒரு உறைவிடப் பள்ளியாகும். இது வேலம்மாள் கல்வி நிறுவனங்களின் ஒரு கிளை நிறுவனமாகும். மத்திய பள்ளி கல்வி துறையின் (C.B.S.C School) பாடத்திட்ட அடிப்படையில் பாடங்கள் கற்பிக்கப்படும் பள்ளியாகும்.
விளையாட்டுத்துறை
இப்பள்ளியில் காற்பந்து, கூடைப்பந்து, சதுரங்கம், நீச்சல், ஓட்டப்பந்தயம், கைப்பந்து போன்ற விளையாட்டுக்கள் கற்றுத்தரப்படுகிறது.
வெளியிணைப்புகள்
பகுப்பு:திருவள்ளூர் மாவட்டப் பள்ளிகள்
சாலை, திருவனந்தபுரம்
சாலை அல்லது சாலை சந்தை (Chala or Chalai bazaar) என்பது இந்தியாவின் கேரளாவின் திருவனந்தபுரத்தில் உள்ள ஒரு பழைய வணிகப் பகுதியாகும்.
வரலாறு
வலது|thumb|250x250px| திருவனந்தபுரத்தின் கடைவீதி (பக் .102, 1891), இலண்டன் மிஷனரி சொசைட்டி 18 ஆம் நூற்றாண்டின் இறுதியில் திருவிதாங்கூரின் திவான் இராஜா கேசவதாசு என்பவரால் இந்த சாலை அதிகாரப்பூர்வமாக நிறுவப்பட்டது. திருவிதாங்கூர் இராச்சியத்திற்கு பொருட்கள் வழங்குவதற்கான மையப் புள்ளியாக சாலை சந்தையை உருவாக்குவது அவரது யோசனையாக இருந்தது. அருகிலுள்ள கிள்ளி, கரமனை ஆறுகள் சந்தைக்கு பொருட்களை கொண்டு செல்ல பயன்படுத்தப்பட்டன. திருவனந்தபுரம் பத்மநாபசாமி கோயிலின் மதில் சுவற்றின் பதிவுகள் கோயிலுக்கு அருகில் 'இருந்த' ஒரு பெரிய சந்தை இடத்தைப் பற்றி பேசுகின்றன. 13 ஆம் நூற்றாண்டுக்கு குறைந்தது ஒன்றரை நூற்றாண்டுக்கு முன்பே இதன் தரவுகள் செல்கிறது. மேலும், தலைநகரத்தை விரிவாக்கும் 'அனந்தபுரவர்ணம்' என்ற அமைப்பு, ஒரு மீன் சந்தை, துணி சந்தை, பொருட்கள் சந்தை மற்றும் பல பொருட்களைக் கொண்ட ஒரு சந்தையைப் பற்றி தெளிவாக விவரிக்கிறது. வணிகர்கள் சந்தையில் வர்த்தகம் செய்ய கப்பல்களில் வந்ததாகவும் இக்கல்வெட்டு கூருகிறது.
இடம்
அனைத்து நகர பேருந்துகளும் நிறுத்தப்படும் கிழக்குக் கோட்டை மத்தியப் பேருந்து நிலையத்துக்கு எதிரே சாலை சந்தை அமைந்துள்ளது. இதன் பிரதான நுழைவாயில் காந்திப் பூங்காவிற்கும் கேரள மாநில போக்குவரத்துக் கழகத்தின் பேருந்து பணிமனைக்கும் இடையிலான சந்திப்பில் அமைந்துள்ளது. இந்த நுழைவாயில் பிரதான வணிகப் பகுதியான சாலை சந்தைக்கு அழைத்துச் செல்கிறது. இந்த சாலை கன்னியாகுமரி நெடுஞ்சாலையில் (முன்னர் அறியப்பட்ட தேசிய நெடுஞ்சாலை எண் 47, இப்போது தே. நெ. எண் -66 என மறுபெயரிடப்பட்டது) சுமார் 1.5 கி.மீ தூரத்தில் முடிவடைகிறது.
வணிகத் தெரு
கிழக்கிலிருந்து மேற்கு நோக்கிச் செல்லும் கிள்ளி பாலம், கிழக்கு கோட்டையை இணைக்கும் குறுகிய 2 கி.மீ சாலை வழியாக சந்தை பரவுகிறது. வணிகத் தெருவில் கருப்பட்டிகடா ஜும்மா மசூதி ஒன்று உள்ளது. இது பிரபலமாக 'சாலை ஜும்மா மசூதி' என்று அழைக்கப்படுகிறது. இந்த ஜும்மா மசூதி 20 ஆம் நூற்றாண்டின் முதல் காலாண்டில் கட்டப்பட்டது. இது மாவட்டத்தின் பழமையான மசூதிகளில் ஒன்றாக கருதப்படுகிறது.
கடைகள்
சந்தை பழங்கள், காய்கறிகள், தங்கம், வெள்ளி முதல் வண்ணப்பூச்சு, வன்பொருள் வரை கிட்டத்தட்ட ஒவ்வொரு பொருளையும் விற்கிறது. ஞாயிற்றுக்கிழமை தவிர பெரும்பாலான கடைகள் தினமும் காலை 9 மணி முதல் இரவு 8 மணி வரை திறந்திருக்கும். இந்த இடம் மாலையில் மிகவும் நெரிசலானதாகக் காணப்படும். பல நல்ல உணவகங்களும் இப்பகுதியில் அமைந்துள்ளன. இதன் 2 கி.மீ நீளம் கேரளாவின் பரபரப்பான வணிகத் தெருக்களில் ஒன்றாகும். 1970 இல் தொடங்கிய முபாரக் உணவு விடுதி சாலையின் மிகப் பழமையான உணவகங்களில் ஒன்றாகும். மற்றொரு குறிப்பிடத்தக்க கடை சுவாமி அன்ட் பிரதர்ஸ் ஆஃப் சாலை என்பதாகும். முன்பு அனைத்து விதமான நூல்கள், எம்பிராய்டரி சாதனங்கள், ஆடைப் பொருட்களுக்கான இடமாக இருந்த ஒரு கடை 2015 இல் மூடப்பட்டது.
அதிக விற்பனையாகும் காலங்கள்
விஷூ, ஓணம், கிறிஸ்துமஸ் பண்டிகைகளின் போது இங்கு அதிகம் வியாபாரம் நடக்கிறது. ஓணம் திருவிழாவின் போது பார்க்க வேண்டிய ஒரே இடம் சாலை சந்தை, ஏனென்றால் இங்கு தான் கொண்டாட்டத்திற்கு தேவையான அனைத்து வகையான பூக்களும் கிடைக்கும். ஓணத்தின் போது 10,000 கிலோவுக்கும் அதிகமான பூக்கள் சாலை சந்தையில் காணப்படும்.
வெளி இணைப்புகள்
பகுப்பு:திருவனந்தபுரம் பகுப்பு:கேரளா புவியியல் தொடர்பான குறுங்கட்டுரைகள்
ஸ்ரீ மன்மத கருநேஸ்வரர் கோவில்
ஸ்ரீ மன்மத கருநேஸ்வரர் கோவில் அல்லது சிவன் கோயில் என்பது சிங்கப்பூரின் கல்லங் சாலையில் சிவனுக்கான இந்துக் கோயிலாகும்.
வரலாறு
1888 ஆம் ஆண்டு ஜனவரி 1 ஆம் தேதி ஜலசந்தி குடியேற்றத்தின் ஆளுநரின் குத்தகை அடிப்படையில் தமிழ் சமூகத்தின் வழிபாட்டுத் தலமாக நிறுவப்பட்ட இக்கோயில், கல்லாங் கேஸ்வொர்க்ஸ் சிவன் கோயில் என்று பக்தர்களால் அறியப்படுகிறது. கல்லாங் சாலையில் முனிசிபல் கேஸ்வொர்க்ஸ் டிப்போ அமைக்கப்பட்ட உடனேயே இது நிறுவப்பட்டது. ஏராளமான இந்து ஊழியர்கள் ஒரு கோவிலைத் தொடங்கி, அதன் பாதுகாப்பைப் பெறவும், அவர்களின் இந்து மரபுகள் மற்றும் மதிப்புகளை நிலைநிறுத்தவும் முக்கிய தெய்வத்தை நிறுவினர்.
1909 இல், தளம், 8255 sqft, நான்கு நபர்களுக்கு ஆதரவாக 99 ஆண்டுகளுக்கு அரசு குத்தகைக்கு வழங்கப்பட்டது; சூனா வேலு வேந்தர், நாகலிங்கம் கதிரேசன், அண்ணாமலை மேக்கப்ப கொமரசாமி மற்றும் வீரபத்ர முதலியார். 1934 ஆம் ஆண்டில், அவர்களின் மரணத்திற்குப் பிறகு, ஏ.வி.இருளப்பப்பிள்ளை, வி.பக்கிரிசாமிப்பிள்ளை மற்றும் வி.நாராயணசாமிப் பிள்ளை ஆகியோரின் மகன்கள் இந்து பக்தர்களின் வேண்டுகோளின்படி மறைந்த தந்தையின் நினைவாக கோயிலை புனரமைக்க நிதியளித்தனர். 1909 இல் குத்தகை புதுப்பிக்கப்பட்டாலும், கான்கிரீட் மண்டபம் (பிரதான மண்டபம்) கட்டும் திட்டம் நிதி சிக்கல்களில் சிக்கியது. மார்ச் 1937 இல், சிங்கப்பூர் தலைமை நீதிபதியால் மூன்று அறங்காவலர்கள் நியமிக்கப்பட்டனர்; அவர்கள் வி. பக்ரிசாமி, வி. நாராயணசாமி மற்றும் பாலகிருஷ்ண முருகாசே திருநாளாம். 1937 ஆகஸ்ட் 19 ஆம் தேதி கும்பாபிஷேக விழாவிற்குப் பிறகு, நகராட்சி எரிவாயு பணியின் ஃபோர்மேன் ஏ.வி.இருளப்ப பிள்ளை தலைவராக நிர்வாகக் குழு அமைக்கப்பட்டது.
1974 ஆம் ஆண்டு மேலும் புனரமைப்பு பணிகள் மேற்கொள்ளப்பட்டு தற்போது வி.பார்க்கிரிசாமியின் மகன்களும், வி.நாராயணசாமியின் பேரன்களும் கோவிலை நிர்வகித்து வருகின்றனர்.
கல்லாங் மற்றும் கம்போங் புகிஸில் இந்துக்கள் அதிகம் இல்லாவிட்டாலும், எரிவாயுக் கிடங்கின் இந்து ஊழியர்களுக்கு டிப்போவுக்கு அருகிலேயே குடியிருப்புகள் இருந்ததால், அவர்கள் கோயிலைக் கட்டினார்கள். அப்போது தஞ்சோங் பாகர் மற்றும் செராங்கூன் பகுதியில் இந்தியர்கள் குவிந்திருந்தனர்.
சிவபெருமான் அழிப்பவர், அவரது மனைவி பார்வதி, மனிதகுலம் மற்றும் உயிரினங்களின் சார்பாக சிவபெருமானிடம் மன்றாடும் ஒரு சர்வ வல்லமையுள்ள தாயாக பார்க்கப்படுகிறார். இருப்பினும், அவர் அழிவைப் பிரதிநிதித்துவப்படுத்தினாலும், சிவபெருமான் ஒரு நேர்மறையான சக்தியாக அல்லது தீமையை அழிப்பவராகக் கூட பார்க்கப்படுகிறார், ஏனெனில் படைப்பு அழிவைத் தொடர்ந்து வருகிறது. சிவபெருமானுக்கு படைப்பவர், காப்பவர், அழிப்பவர், பாவங்களை மறைப்பவர், அருளுபவர் என ஐந்து வேலைகள் உள்ளன.
மேலும் பார்க்கவும்
சிங்கப்பூரில் உள்ள இந்து கோவில்களின் பட்டியல்
வெளி இணைப்புகள்
பகுப்பு:சிங்கப்பூர் தமிழர் பகுப்பு:சிங்கப்பூரில் உள்ள இந்துக் கோயில்கள் பகுப்பு:Coordinates on Wikidata பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
சீசெல்சு குழந்தை மேம்பாட்டு ஆய்வு
சீசெல்சு குழந்தை மேம்பாட்டு ஆய்வு (Seychelles Child Development Study) 1986 ஆம் ஆண்டு சீசெல்சில் உள்ள சுகாதார மற்றும் கல்வி அமைச்சகங்கள் உரோசெசுட்டர் பல்கலைக்கழகம் மற்றும் உல்சுடர் பல்கலைக்கழகத்தின் ஒத்துழைப்புடன் உருவாக்கிய ஒரு திட்டமாகும். குழந்தைகள் மற்றும் சிறுவர்கள் மீது பாதரசம் வெளிப்பாட்டின் விளைவுகளை கண்காணிப்பதே இத்திட்டத்தின் குறிக்கோள் ஆகும். முதன்மையாக குறைந்த அளவிலான மீன் நுகர்வு மற்றும் குறிப்பாக நரம்பியல் வளர்ச்சிக் கோளாறுகள் குறித்த விழிப்புணர்வை ஏற்படுத்துவது இத்திட்டத்தில் முக்கியத்துவம் பெறுகிறது.
தலைமுடியின் பாதரச அளவுகள் இந்த ஆய்வுத்திட்டத்தில் உடல்மீதான வெளிப்பாட்டின் குறியீடாகப் பயன்படுத்தப்படுகின்றன. இந்த திட்டத்தின் விளைவாக பல அறிவியல் ஆய்வுகள் உருவாக்கப்பட்டுள்ளன. பொதுவாக மெத்தில்மெர்குரி நுகர்வு நரம்பியல் வளர்ச்சிக் கோளாறுகளின் அபாயத்தை அதிகரிக்கிறது என்பதற்கு எந்த ஆதாரமும் இல்லை என்று முடிவு எட்டப்பட்டுள்ளது. இருப்பினும், ஒரு கட்டுரை இவ்வேதிப் பொருளின் செயல்பாட்டுடனான தொடர்பு இந்த கூட்டுறவை மேலும் ஆய்வு செய்ய வேண்டியதன் அவசியத்தை அறிவுறுத்துகிறது என்று குறிப்பிட்டுள்ளது. 2011 ஆம் ஆண்டில் உணவு மற்றும் வேளாண்மை ஆராய்ச்சி நிறுவனமும் உலக சுகாதார அமைப்பின் கூட்டுக் குழுவும் இணைந்து ஓர் அறிக்கையை வெளியிட்டன. உயர் குழாய்சிதைவு நோய்க்குறியை அடிப்படையாகக் கொண்டு நோக்குகையில், மீன்களில் உள்ள ஒமேகா-3 கொழுப்பு அமிலங்களுடன் தொடர்புடைய ஆரோக்கிய நலன்கள், மீனில் இருந்து கிடைக்கும் பாதரசத்தை உட்கொள்வதால் ஏற்படக்கூடிய பாதகமான நரம்பியல் விளைவுகளை விட அதிகமாக உள்ளது என்பது அவ்வறிக்கையாகும்.
மேற்கோள்கள்
பகுப்பு:சீசெல்சு பகுப்பு:பாதரசம்
புதூர், அரூர் வட்டம்
புதூர் (Pudur) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது காரைபட்டி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 48 கிலோமீட்டர் தொலைவிலும், அரூரிலிருந்து 8 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°00'34.7"N 78°32'26.4"E ஆகும்.
மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 345 குடும்பங்களும் 1231 மக்களும் வசிக்கின்றனர். இதில் 634 ஆண்களும் 597 பெண்களும் அடங்குவர்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
வைகை அதிவேக விரைவு வண்டி
வைகை அதிவேக விரைவுத் தொடருந்து மதுரை, சென்னை எழும்பூர் இடையே இயங்கும் அதிவிரைவு தொடர்வண்டியாகும். இது திண்டுக்கல், திருச்சிராப்பள்ளி, அரியலூர், விருத்தாச்சலம், விழுப்புரம், செங்கல்பட்டு, தாம்பரம் வழிச்செல்லும். 496கி.மீ தூரத்தை 7 மணி 50 நிமிடங்களில் கடக்கிறது.
தனது முதல் பயணத்தை ஆகஸ்ட் 15, 1977ல் தொடங்கி பிப்ரவரி 20, 1998 வரை குறுகிய வழிப் பாதையில் இயங்கிக் கொண்டிருந்தது. தற்பொழுது அகலப்பாதையில் இயங்குகிறது.
வரலாறு
வைகை அதிவிரைவு வண்டி மதுரை மற்றும் சென்னை எழும்பூர் இடையே 493 km தூரத்தை முதல் நாளில் 7 மணி நேரம் 5 நிமிடங்களில் அதிவேகமாக இயக்கியது, அது சென்னை எழும்பூர் மதியம் 1.05 மணிக்கு நுழைந்தது. அன்று மதியம், SR இல் உள்ள பல பிராட் கேஜ் அதிவிரைவு ரயில்களின் வேகத்தை பொருத்தது. பாதுகாப்புக் காரணங்களுக்காக ரயில் 7 மணி நேரம் 40 நிமிடங்களுக்குப் பிறகு பயண நேரம் குறைக்கப்பட்டது. அந்த நேரத்தில் ரயிலுக்கு மூன்று நிறுத்தங்கள் மட்டுமே இருந்தன, அவை விழுப்புரம் சந்திப்பு, திருச்சிராப்பள்ளி சந்திப்பு மற்றும் திண்டுக்கல் சந்திப்பு. பின்னர் மக்களின் கோரிக்கையை ஏற்று நிறுத்தங்கள் அதிகரிக்கப்பட்டன. 1999 முதல், வைகை எக்ஸ்பிரஸ் மீட்டர் கேஜிலிருந்து அகலப்பாதையாக மாற்றப்பட்டு பொன்மலை அகலப்பாதை டீசல் இன்ஜின்களால் இழுத்துச் செல்லப்பட்டது. பிப்ரவரி 2014 முதல், வைகை எக்ஸ்பிரஸ் மின்சார இன்ஜின் WAP-4 மூலம் அரக்கோணம் & ஈரோடு லோகோ ஷெட் & WAP-7 மூலம் ராயபுரம் லோகோ ஷெட்டில் இருந்து மதுரையிலிருந்து சென்னை எழும்பூருக்கு இழுத்துச் செல்லப்படுகிறது.
குறிப்பிடத்தக்க நிகழ்வுகள்
* 1977 ஆகஸ்ட் 15இல் தொடங்கிவைக்கப்பட்டபோது இந்தியாவில் மீட்டர் பாதையில் வேகமாகச் செல்லும் வண்டிகளில் வைகைக்கே முதலிடம். தொடக்கநாள் ஓட்டத்தில் 495 கிமீ தூரத்தை 7 மணி 5 நிமிடங்களில் ஓடிக்கடந்தது. (பின்னர் பாதுகாப்பு காரணங்களுக்காக பயணநேரம் 7 மணி 40 நிமிடங்களாகக் கூட்டப்பட்டது). தென்னக இரயில்வேயில் மீட்டர் பாதையில் மணிக்கு 100கிமீ வேகத்தை எட்டிய முதல் வண்டி வைகையே ஆகும். * 1994இல் குளிரூட்டப்பட்ட, இருக்கைவசதி கொண்ட பெட்டிகள் இணைக்கப்பட்டன. இந்தியாவில் மீட்டர் பாதை வண்டிகளில் அத்தகைய வசதிகொண்ட முதல் வண்டி வைகையேயாகும். * 1995இல் சென்னை - விழுப்புரம் இடையே மின்சார எஞ்சின் அறிமுகப்படுத்தப்பட்டது. * 1997: மீட்டர் பாதை அகலப்பாதையாக மாற்றப்படுவதற்காக வண்டி நிறுத்தப்பட்டது. * 1998: அகலப்பாதையில் 16 பெட்டிகள், டீசல் எஞ்சினுடன் மீண்டும் பயணத்தைத் தொடங்கியது. * 2003: சென்னை - விழுப்புரம் இடையே அகலப்பாதை மின்மயமானதால் மின்சார எஞ்சின் பொருத்தப்பட்டது. * 2006: பெட்டிகள் இருபத்து நான்காக அதிகரிக்கப்பட்டன. * 2008: திருச்சிராப்பள்ளி சந்திப்பு வரை மின்சார எஞ்சின் பயன்படுத்த முடிந்தது. * 2014: சென்னை - மதுரை இடையே முழு தூரமும் மின்சார எஞ்சினால் இயக்கமுடிந்தது. * 2018: சென்னை - மதுரை இடையே இரட்டை வழித்தடப் பணிகள் நிறைவுற்றன. பயணநேரம் 7 மணி 35 நிமிடங்களாகக் குறைக்கப்பட்டது. இந்தியாவில் இரு நகரங்களுக்கிடையே ஓடும் வண்டிகளில் வைகையே வெகுவேகமானது என்றானது. * 2019: வைகை அதிவிரைவுத் தொடர்வண்டியில் எல். எச். பி இரக பெட்டிகள் பொருத்தப்பட்டன. * 2022: பயணநேரம் 7 மணி 25 நிமிடங்களாகக் குறைக்கப்பட்டது. இவ்வேகம் சதாப்தி வண்டிகளுக்கு இணையானதாகும். மார்ச் 3, 2022 அன்று 6 மணி 43 நிமிடங்களில் மதுரையிலிருந்து சென்னை எழும்பூரை அடைந்தது. இது ஒரு புதிய சாதனை. இவ்வேகம் தேஜஸ், ராஜ்தானி, துரந்தோ போன்ற வண்டிகளுக்கு இணையான வேகமாகும்.
கால அட்டவணை
ஒன்றுமில்லை
எஞ்ஜின்
வைகை அதிவேக விரைவு வண்டி சென்னை எழும்பூரில் இருந்து மதுரைக்கு இருமார்க்கத்திலும் WAP-7 எனப்படும் 6350HP திறன் கொண்ட அதிவேக மின்சார எஞ்ஜின் கொண்டு இயக்கப்படுகிறது.
எட்வார்ட் பார்க்கர்
எட்வார்ட் பார்க்கர் (Edward Parker , பிறப்பு: ஏப்ரல் 26 1939), சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 51 முதல்தர துடுப்பாட்டப் போட்டிகளிலும், ஒரு ஏ-தர துடுப்பாட்டப் போட்டியிலும் கலந்து கொண்டுள்ளார். இவர் 1958/59-1981/82 ஆண்டுகளில், சிம்பாப்வே முதல்தர துடுப்பாட்டப் உறுப்பினராக முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:சிம்பாப்வே துடுப்பாட்ட வீரர்கள் பகுப்பு:1939 பிறப்புகள் பகுப்பு:வாழும் நபர்கள்
யோகான் எலர்ட் போடே
யோகான் எலர்ட் போடே (Johann Elert Bode, ; 19 சனவரி 1747 – 23 நவம்பர் 1826) ஒரு செருமானிய வானியலாளர் ஆவார். இவர் தித்தியசு- போடே விதியை மீள்வடிவமைத்து பரவலாக்கியவர் ஆவார். போடே யுரேனசின் வட்டணையை அறுதியிட்டு அதற்குப் பெயரும் இட்டார்.
வாழ்வும் பணியும்
போடே அம்பர்கில் பிறந்தார். இவர் இளமையில் கண் நோய் தாக்கவே, தன் வலது கண்ணை இழந்தார்; தொடர்ந்து கண்சிக்கல்கள் இவரை வாழ்நாள் முழுதும் வாட்டின.
இளமையில் இவரது கணித்த் திறமை இவரை யோகான் பூசுச்சுக்கு அறிமுகப்படுத்தி, போடே அவரது நூலகத்தைப் பயன்படுத்த உதவியது.
இவர் 1766 ஆகத்து 5 இல் நிகழ்ந்த சூரிய ஓளிமறைப்பைப் பற்றி இவர் எழுதிய குறுங்கட்டுரையின் வெளியீட்டோடு இவரது பணி தொடங்கியது. அடுத்து இவரது வானியல் குறித்த எளிய நூலாகிய Anleitung zur Kenntniss des gestirnten Himmels (1768, 10th ed. 1844) வெளியிடப்படவே,, அதுகண்ட வெற்றியால் இவரை யோகான் ஈன்றிச் இலாம்பர்ட் பெர்லினுக்கு அழைக்க வைத்தது அப்போது இவருக்கு மேம்பட்ட திட்ட்த்தினால் கணிக்கும் களப்பணி இலாம்பர்ட்டால் தரப்பட்டது. அங்கு இவர் 1774 இல் பெயர்பெற்ற Astronomisches Jahrbuch எனும் இதழின் 51 தொகுதிகளை ஆண்டுக்கு ஒன்றாகத் தொகுத்து வெளியிட்டார்.
இவர் 1786 இல் பெர்லின் வான்கானகத்தின் இயக்குநரானார். இப்பணியில் இருந்து இவர் 1825 இல் ஓய்வு பெற்றார்.
இவர் 1801 இல் யுரானொகிராபியா  விண்மீன் அட்டவணையை வெளியிட்டார். இது விண்மீன்களின் இருப்புகளையும் பிற வான்பொருட்களையும் அறிவியல் துல்லியத்துடன் காட்டும் வான்கோள அட்டவணையாகவும் உடுக்கண குழுக்களின் உருவங்களை வரைந்த கலைப்படைப்பு விளக்கமாகவும் விளங்கியது. யுரானொகிராபியா என்பது விண்மீன் குழுக்களைக் கலை உருவகமாக காட்டும் அக்கால உச்சநிலை வெளியீடாகும். பிந்தைய அட்டவணைகள் மிக எளிய சில உருவங்களையே விரிவாகக் காட்டின. பிறகு இவை விண்மீன் அட்டவணைகளில் வெளியிடப்படவில்லை.
போடே பயில்நிலை வானியலாளருக்காக, மற்றொரு சிறிய விண்மீன்களின் அட்டவணையையும் (Vorstellung der Gestirne) வெளியிட்டார். இவர் போடே பால்வெளி(M81)யையும் கண்டுபிடித்துள்ளார. வால்வெள்ளி போடே(C/1779 A1) இவரது நினைவாகப் பெயரிடப்பட்டது;  இதன் வட்டணையை எரிக் பிராசுப்பெரின் கணக்கிட்டார். கார்ல் இரெய்ன்முத் 1923, ஆகத்து, 6 இல் ஐடெல்பர்கு வான்காணகத்தில் கண்டுபிடித்த சிறுகோள் 998 போடியா இவரது நினைவாகப் பெயரிடப்பட்டுள்ளது. சிறுகோள்கள் பெண்மையதாக கருதப்படுவதால் போடியா என இவர் பெயர் மருவியுள்ளது.
யோகான்னசு தானியேல் தித்தியசு 1766 இல் கண்டறிந்த கோள்களுக்கான தொலைவு சார்ந்த விதியொன்று இவரது பெயரோடு தொடர்பு படுத்தப்படுகிறது. இவர் தனது நூலான Anleitung zur Kenntniss des gestirnten Himmels என்பதில் ஓரிடத்தில் இவ்விதியை அடிக்குறிப்பாகப் பயன்படுத்தியுள்ளார். இந்த விதி அலுவல்நிலையில் தித்தியசு-போடே விதி எனக் குறிப்பிடப்பட்டாலும் வழக்கில் பொதுவாக போடே விதியென்றே அழைக்கப்படுகிறது. இந்த விதி சுரியனில் இருந்து கோள்கள் அமையும் தொலைவுகளை ஒரு வாய்பாடால் குறிப்பிட முயல்கிறது. என்றாலும், பின்னர் பெர்லினில் கண்டுபிடித்த நெப்டியூன் கோளுக்கு இது பொருந்தவில்லை. ஆனால், இந்த விதிப்படியான தொலைவில் தான் யுரேனசு கோள் தேடிக் கண்டறியப்பட்டது.செவ்வாய்க்கும் வியாழனுக்கும் இடையில் இவ்விதிப்படி ஒரு கோள் அமைதல் வேண்டும்; எனவே, போடே இக்கோளைக் கண்டுபிடிக்க,  "விண்வெளிக் காவலர்" எனும் குழுவை அமைத்தார். இக்குழு தன் வேலையைத் தொடங்கும் முன்பே, கியூசெப்பே பியாசி போடே விதி முன்கணித்த இருப்பில் பலெர்மோ வான்காணகத்தில் 1801 இல் சீரிசு எனும் குறுங்கோள் ஒன்றைக் கண்டுபிடித்ததால், இத்தேடுதல் பணி நிறுத்தப்பட்டது.
சீரிசு குறுங்கோள் சில சிறுகோள்களில் ஒன்றென உணர்ந்ததும் மேலும் நெப்டியூனும் இவ்விதிப்படி அமையாததாலும், பின்னர் இவ்விதி நடைமுறைப் பயன்பாட்டில் இருந்து அருகியது. பிற விண்மீன்களின் கோள் கண்டுபிடிப்புக்குப் பிறகு இவ்விதி மீள விவாததத்துக்கு வந்தது.
போடே 1781 இல் உரேனசு கண்டுபிடிப்பு ஆராய்ச்சியை தானும் முன்னின்று நடத்தினார். முதலில் தொலைநோக்கிவழி கண்டறிந்த கோளாக யுரேனசு இருந்தாலும், இது கண்ணாலெயே காணக்கூடியதாகவே விளங்கியது. போடே பழைய விண்மீன் அட்டவணைகளை மீள்பார்வையிட்டார். பல முந்தைய அட்டவணைகளில் இதன் இருப்பு விண்மீனாகக் குறிப்பிடப்பட்டதைக் கண்டார்; எடுத்துகாட்டாக,  பிரித்தானிய அரசு வானியலாளரான ஜான் பிளேம்சுட்டீடின் விண்மீன் அட்டவணையில்  இது 1690  எனும் எண்ணிட்ப்பட்டு, 34 தவுரி எனும் பெயரில் விண்மீனாகக் கட்டப்பட்டிருந்தது. மிக முந்தைய நோக்கீடுகள் இப்புதிய கோளின் வட்டணைக் கணக்கீட்டைச் சரியானபடிக் கணக்கிட உதவின.
இவர் 1787 முதல் 1825 வரை Astronomisches Rechen-Institut எனும் நிறுவனத்தின் இயக்குநராக இருந்தார். இவர் 1794 இல்சுவீடன் அரசு வானியல் கழகத்தின் அயல்நாட்டு உறுப்பினராகத் தேர்வானார். இவர் 1789 ஏப்பிரலில் அரசு கழகத்தின் உறுப்பினராகத் தேர்ந்தெடுக்கப்பட்டார்.
போடே தன் 79 ஆம் அகவையில் 1826 நவம்பர் 23 இல் இறந்தார்.
தேர்ந்தெடுத்த எழுத்துகள்
இவரது நூல்கள் செருமனியில் வானியல் சுவையைப் பரப்பின.
வெளி இணைப்புகள்
பகுப்பு:1747 பிறப்புகள் பகுப்பு:1826 இறப்புகள் பகுப்பு:செருமானிய வானியலாளர்கள்
ஆர்யாம்பா பட்டாபி
ஆர்யாம்பா பட்டாபி (பிறப்பு: மார்ச் 12, 1936) ஒரு இந்திய நாவலாசிரியர் மற்றும் கன்னட மொழி எழுத்தாளர் ஆவார். இவர் திரிவேணி என்று பிரபலமாக அறியப்பட்ட அனசூயா சங்கரின் சகோதரியும், பிரபல கன்னட கவிஞரும் எழுத்தாளரும் மொழிபெயர்ப்பாளருமான பி.எம்.ஸ்ரீகாந்தையாவின் மருமகள் ஆவார். இவரது புதினங்கள் திரைப்படங்களாக உருவாக்கப்பட்டுள்ளன, மிக முக்கியமாக, புட்டண்ணா கனகல் இயக்கிய கப்பு-பிலிபு (1979), கன்னடம், தெலுங்கு மற்றும் தமிழ் ஆகிய மூன்று தென்னிந்திய மொழிகளில் உருவாக்கப்பட்டது. எம்.ஆர்.விட்டல் இயக்கிய எராது முகா மற்றும் கர்நாடக மாநில விருது மற்றும் சிறந்த படத்திற்கான மெட்ராஸ் பிலிம் லவ்வர்ஸ் அசோசியேஷனின் விருதைப் பெற்றது. ஒய்.ஆர்.சுவாமி இயக்கிய சவதியா நெரலு (1978) மற்றும் சாந்தாராம் இயக்கிய மராலி குடிஜ் (1984) போன்ற திரைப்படங்கள் மாநில விருதை வென்றது. இவரது புதினமான பரம்பரே 1985 இல் கர்நாடக அரசால் தேர்ந்தெடுக்கப்பட்டு வெளியிடப்பட்டது.
ஆரம்ப கால வாழ்க்கை
ஆர்யாம்பா ஸ்ரீ பி.எம்.கிருஷ்ணசாமி மற்றும் திருமதி தங்கம்மா ஆகியோரின் இளைய மகள் ஆவார். ஸ்ரீ பி.எம்.கிருஷ்ணசாமி கன்னட இலக்கிய குழுவின் தலைவரான, ஸ்ரீ பி.எம்.ஸ்ரீகாந்தய்யாவின் சகோதரர் ஆவார். ஆர்யாம்பா, பிரிட்டிஷ் இந்தியாவின்  முன்னாள் மைசூர் ராச்சியத்தைச் சேர்ந்த,  மாண்டியாவில் மார்ச் 12, 1936 இல் பிறந்தார். (இன்றைய நாளில் மைசூர், கர்நாடகம் ). ஆர்யாம்பா, புகழ்பெற்ற எழுத்தாளர்களின் குடும்பத்திலிருந்து வந்தவர் ஆவார். அவரது மாமா பி.எம். ஸ்ரீகாந்தையா ஒரு புகழ்பெற்ற அறிஞர் மற்றும் கவிஞர் ஆவார், அவரின் மொழிபெயர்ப்புகள் உலகெங்கிலும் உள்ள பல்கலைக்கழக நூல்களில் உள்ளன. அவரது அத்தை வாணி ஒரு பிரபல நாவலாசிரியர். இவருக்கு இரண்டு சகோதரிகள் உள்ளனர், பிரபாவதி மற்றும் அனசூயா, இருவரும் வெளியிடத் தொடங்கினர். இவருக்கு பெல்லூர் கே.ஸ்ரீகாந்த சுவாமி, பெல்லூர் கே.ராமச்சந்திரா, பெல்லூர் கே.தேவராஜ் மற்றும் பெல்லூர் கே.ரங்கநாத் ஆகிய நான்கு சகோதரர்களும் உள்ளனர்.
ஆர்யாம்பா மைசூர் பல்கலைக்கழகத்தில் சமூகவியலில் முதுகலை (எம்.ஏ) முடித்தார்.
தொழில்
பல ஆண்டுகளில், இவர் 32 நாவல்கள், 5 சிறுகதைத் தொகுப்புகள், குழந்தைகளுக்கான 12 புத்தகங்கள், 5 சுயசரிதைகள் (அவர் பேட்டி கண்ட அன்னை தெரசா உட்பட), 6 நாடகங்கள், 3 கட்டுரைகள் மற்றும் ஒரு விளையாட்டு இலக்கியம் உட்பட பல நூல்களை வெளியிட்டுள்ளார்.
ஆர்யாம்பா அன்னை தெரசா மைசூர் சென்றபோது பேட்டி கண்டது உட்பட, தனது பல சுயசரிதைகளுக்காக ஆராய்ச்சி மேற்கொண்டார். கன்னடத்தில் பெண் எழுத்தாளர்கள் மிகக் குறைவாக இருந்த நேரத்தில் இவரது சகோதரியைப் போலவே, இவர் புனைகதை எழுதத் தொடங்கினார்.
இவரது எராது முகா சிறுகதைக்காக, கர்நாடக மாநில விருதையும், மெட்ராஸ்  பிலிம் லவ்வர்ஸ் அசோசியேஷனின் விருதையும்  பெற்றார். மராலி குடிஜ் திரைப்பட கதைக்காக, மாநில விருதை வென்றார். பரம்பரே நாவல் (1985) கர்நாடக அரசால் தேர்ந்தெடுக்கப்பட்டு வெளியிடப்பட்டது.
பரததா மகாபுருஷரு என்கிற பெயரில் உள்ள இவரது இலக்கியப் படைப்பானது, கர்நாடக பல்கலைக்கழகம், II வது வருட பி.யூ.சி படிக்கும் மாணவர்களுக்கு,  2 ஆண்டுகளாக (1977-1978) விரிவான உரை புத்தகமாக பரிந்துரைத்தது. இந்த புத்தகத்தின் சில பகுதிகள் 10 ஆம் வகுப்பு - கர்நாடகா மற்றும் கேரள மாநில பள்ளிகளின் உரை புத்தகத்தில் வெளியிடப்பட்டன.